A római úszó-világbajnokság 200 m mell középdöntőjében a 12. helyet szerezte meg, és ezzel elesett a döntőbe jutástól. A 2010-es margitszigeti úszó Európa-bajnokságon a 200 m mell döntőjében, 2:12.14-es időeredménnyel a 7. helyen végzett, majd október 30-án a rövid pályás úszó világkupa-sorozat berlini állomásán 200 méter mellen – 2:08.15-ös idővel – a harmadik helyet szerezte meg magának. Az eindhoveni rövid pályás EB-n – ugyancsak 200 méter mellen, 2:04.86-os idővel – elsőként csapott a célba, ezzel megszerezve magának az aranyérmet. 100 méter mellen már nem volt ilyen szerencsés, itt csak nyolcadik lett.